भगवान ! हमर ई मिथिला सुख शान्ति केर घर हो ।
 आदर्श भूमि मिथिला इतिहास मे अमर हो । ।
 जाहिठाम जाइ हम सब सिंहे जकाँ कहाबी ।
 दुर्दान्त होइ सबठाँ केवल अहाँक डर हो । ।
 जग भरि सुनी नचारी तिरहुति महेशवानी ।
 सभकेर कण्ठपथमे मृदु मैथिलीक स्वर हो । ।
 अत्यन्त शक्तिशाली जे द्वीप अछि तहू पर ।
 एहि देश केर भाषा ओ भेषहुक असर हो । ।
 सरय एतय यथोचित अभिनव कला कुशलता ।
 प्रतियोगिताक रणमे ई प्रान्त अग्रसर हो । ।
 अन्तिम विनय दयालु, बस आब एकटा जे ।
 ई पाग विश्वभरिमे सबकेर माथ पर हो । । 